אוניברסיטת דייטון

אוניברסיטת דייטון (באנגלית: The University of Dayton, בקיצור: UD) היא אוניברסיטת מחקר קתולית פרטית בדייטון, אוהיו, ארצות הברית. נוסדה בשנת 1850 על ידי "אגודת מרי", והיא האוניברסיטה הפרטית השנייה בגודלה באוהיו. הקמפוס שלה ממוקם בדרום העיר דייטון ומשתרע על פני כ-1,570 דונם משני צידי "נהר מיאמי הגדול" (Great Miami River). באוקטובר 2025, למדו באוניברסיטה כ-10,598 סטודנטים לתואר ראשון ושני ממגוון רקעים דתיים, אתניים וגאוגרפיים. UD מציעה יותר מ-80 תוכניות אקדמיות בתחומי האמנויות, המדעים, העסקים, החינוך, מדעי הבריאות, ההנדסה והמשפטים. בשנת 2009, הציעה האוניברסיטה את התוכניות הראשונות לתואר הראשון בנושא זכויות אדם. היא מסווגת "R1: אוניברסיטאות לדוקטורט - פעילות מחקרית גבוהה מאוד". היסטוריה בשנת 1849, נסע ליאו מאייר (Leo Meyer) מאלזס לסינסינטי, במטרה לבסס נוכחות של אגודת מרי באמריקה בשל מגפת כולרה שהתפרצה, נשלח מאייר ל"קהילת עמנואל" בדייטון, כדי לטפל בחולים. בדייטון, פגש מאייר את החקלאי המקומי ג'ון סטיוארט (John Stuart), שבתו התינוקת מתה מכולרה והוא ואשתו רצו למכור את החווה שלהם ולחזור לאירופה. ב-19 במרץ 1850, רכש מאייר את החווה בשטח של 510 דונם וקרא לה בשם: נצרת. המוסד החינוכי הראשון של האגודה, בית הספר יסודי לבנים, נפתח בדייטון ב-1 ביולי 1850 ובספטמבר הגיעו תלמידי הפנימייה הראשונים והלימודים עברו לחווה. בשנת 1860 למדו בבית הספר כ-100 תלמידים וכעבור שנה החלו שיעורי הכנה למכללה החלו בשנת 1861 יחד עם פרחי כמורה ובית ספר למועמדים לאגודה. שמו של בית הספר שוּנה לתיכון שמינד, על שם מייסד המסדר ויליאם ג'וזף שמינד (William Joseph Chaminade). בהמשך התמזג בית הספר עם התיכון לבנות ז'וליאן (all-girls Julienne High school) שנוהל על ידי "האחיות נוטרדאם דה נאמור" (Sisters of Notre Dame de Namur) והשם שוּנה ל"תיכון המעורב שמינד-ז'וליאן" (coeducational Chaminade-Julienne High School). הקמפוס החל להיבנות בשנת 1865 עם אולם זלר (Zehler Hall), קפלת ההתעברות ללא רבב (Immaculate Conception Chapel) בשנת 1869, ואולם סנט מרי (St. Mary's Hall), שבעת הקמתו, בשנת 1870, היה הבניין הגבוה ביותר בדייטון. בשנת 1882 האוניברסיטה התאגדה וקיבלה הסמכות להעניק תארים קולג'יים על ידי מדינת אוהיו. אירועים מרכזיים במהלך "השיטפון הגדול" שאירע בדייטון, בשנת 1913, פליטים מהעיר נמלטו למכללת סנט מרי, השוכנת גבוה על גבעה מדרום למרכז העיר דייטון. הסטודנטים לא חזרו לקמפוס מחופשת הפסחא והמכללה הייתה מצוידת בחשמל, מים ושפע של מזון ומצרכים אחרים ומטבח המכללה סיפק ארוחות לשני בתי החולים באזור. מכללת סנט מרי, הוכרה כאוניברסיטה בשנת 1920 ואמצה את השם הנוכחי "אוניברסיטת דייטון", כדי לשקף את הקשר ההדוק שלה עם העיר וכן כדי לקבע את הזהות האמריקאית של התלמידיו הקתולים. בשנת 1923 אימצה האוניברסיטה את המוטו (בלטינית) "Pro Deo et Patria", שפירושו "למען אלוהים ומולדת" וכן החליטה שכינוי קבוצות הספורט שלה יהי: "דייטון פליירס" ("Dayton Flyers", כלומר מעופפי דייטון), על שם האחים רייט שפעלו בעיר. הנוכחות הקתולית הגוברת בדייטון במהלך שנות ה-20 של המאה ה-20 עוררה את עוינותו של ארגון הקו קלוקס קלאן וב-19 בדצמבר 1923, התפוצצו 12 פצצות ברחבי הקמפוס והוצת צלב בגובה 2.4 מטר. כמה מאות אנשי קלאן הובסו על ידי מאות תושבי השכונה שהצטרפו לסטודנטים במרדף אחריהם. בשנות ה-30, החלה האוניברסיטה לקבל נשים באופן שווה לגברים, 40 שנה לפני שרוב האוניברסיטאות הקתוליות התירו זאת. צמיחה והתרחבות בשנות ה-60 החלה האוניברסיטה לרכוש מאות בתים פרטיים ובתים דו-משפחתיים בשכונות הסמוכות לקמפוס, עבור דיור לסטודנטים והרחיבה את הקמפוס. בשנת 2005, רכשה האוניברסיטה חלקת אדמה בת כ-200 דונם שהיו שייכים בעבר למפעל הקופות של תאגיד NCR הרחיבה את גבולות האוניברסיטה מערבה עד לנהר גרייט מיאמי ושטחה הכולל הגיע לכ-875 דונם. בשנת 2009, הודיעה האוניברסיטה על רכישת חלק נוסף מ-NCR ושטח הקמפוס גדל לכ-1,500 דונם. המטה העולמי של NCR הפך למכון המחקר של אוניברסיטת דייטון, כיתות לימוד, משרדים וחדרי ישיבות ועבודה. בשנת 2010 הודיעה ג'נרל אלקטריק Aviation כי תבנה את מתקן המחקר והפיתוח שלה ברחבי הקמפוס, על השטח שנרכש מ-NCR. קומפלקס הספורט של האוניברסיטה קומפלקס הספורט של אוניברסיטת דייטון ממוקם בקצה המערבי של הקמפוס, ממערב לנהר גרייט מיאמי וממזרח לכביש הבין-מדינתי 75. הוא כולל את אצטדיון אוניברסיטת דייטון, עם קיבולת של 13,409 מקומות ישיבה, מגרשים לבייסבול גברים וסופטבול נשים, ואת אצטדיון וולקאם (Welcome Stadium) הרב-תכליתי עם 11,000 מושבים בבעלות ובו מגרש פוטבול ומסלולים המשמשים את קבוצת הפוטבול "דייטון פליירס" ואת בתי הספר התיכוניים הציבוריים שבדייטון. דירוגים אקדמיים בארצות הברית לימודים ברחבי העולם באוניברסיטת דייטון יש כ-50 תוכניות ללימודי קיץ, סמסטר או שנה שלמה, באוניברסיטאות מחוץ לארצות הברית, כמו: ארגנטינה, אוסטריה, סין, צ'כיה, פינלנד, צרפת, גרמניה, הונדורס, הונגריה, אירלנד, איטליה, קוריאה, מקסיקו, מרוקו, הולנד, ניו זילנד, ניקרגואה, ספרד, בריטניה, קמרון, זמביה, הודו, אקוודור, אל סלבדור, פנמה, בליז, מקסיקו, גואטמלה. מאז 2013 יש לאוניברסיטת דייטון, קמפוס בסין. ביאורים קישורים חיצוניים אתר האינטרנט הרשמי של אוניברסיטת דייטון (באנגלית) אוניברסיטת דייטון, ברשת החברתית פייסבוק אוניברסיטת דייטון, ברשת החברתית X (טוויטר) אוניברסיטת דייטון, ברשת החברתית אינסטגרם אוניברסיטת דייטון, ברשת החברתית LinkedIn הערות שוליים